ตลท.ยังไม่มีการขึ้นเครื่องหมาย SAM รอชี้แจงกลับ
ตลท.ยังไม่มีการขึ้นเครื่องหมาย SAM รอชี้แจงกลับ 
30 พ.ค. 2559

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลาดฯ ยังไม่มีการขึ้นเครื่องหมาย บริษัท สามชัย สตีล อินดัสทรี จำกัด (มหาชน) หรือ SAM หลังมีข่าวกรมศุลกากร จับกุมสินค้าประเภทท่อเหล็ก ปริมาณ 16,443 ชิ้น น้ำหนัก 481,490 กิโลกรัม
ซึ่งผู้ส่งออกได้ทุจริตฉ้อฉลในการขอคืนเงินอากร ตามมาตรา 19 ทวิ โดยใช้กลวิธีวนสินค้าที่อ้างว่าเป็นของที่ตนผลิตเพื่อส่งออก และนำสินค้ารายเดียวกันนั้นกลับเข้ามาเพื่อส่งออกไปต่างประเทศ และตัดบัญชีสินค้าที่นำเข้าตามมาตรา 19 ทวิ อีก ทั้งนี้ เพื่อจะขอคืนอากรในภายหลังรวมมูลค่าความเสียหายทางเศรษฐกิจกว่า 120 ล้านบาท โดยขณะนี้อยู่ระหว่างรอทาง SAM ชี้แจงในประเด็นดังกล่าวมา 